
2023ko sanferminetako balantzea
programazioa
Ekitaldi jendetsuak: 583.000 lagun
Parte-hartze handia, oro har. Batez ere suetan, lehen egunean salbu,, eurite bortitzak zirela eta  suak bertan behera utzi behar izan baitzituzten.
· Su artifizialak: 388.000 ikusle inguru Yanguas y Mirandan, Armada etorbidean eta Gaztelugibelen
· Erraldoi eta Buruhandien Konpartsa: 195.000 lagun
Haur eta familiendako jarduerak: 260.542 lagun
Uztailaren 6an eta 7an, euria zela-eta, haurrendako parkean aurreikusitako jarduerak guztiak bertan behera geratu ziren.
· JolastuBirjolastu: 56.000 lagun 
· Hauek Festak Hauek!: 87.000 lagun 
· SportKids: 20.652 lagun
· Haurrendako entzierroak: 5.800 lagun (bertan behera gelditu ziren hilaren 6an eta 7ko arratsaldean )
· Kalejira: 42.800 lagun 
· Txotxongiloak: 5.390 lagun 
· Haurrendako trenak: 7.700 bidaiari, Askatasun plaza eta Merindadeen plaza lotzen dituzten trenetan
· Haurrendako dantza-jaialdia: 1.400 lagun
· Zezensuzkoa: 32.000 lagun 
· Animazioa konpartsaren atsedenaldian: 1.800 lagun 
Kontzertuak eta dantzaldiak: 326.400 lagun
Gazteluko plaza (97.000 lagun) eta Foru plaza (115.000) izan dira jaietako musika-agertoki nagusiak, 212.000 lagun baino gehiago bertaratu baitira guztira. Kontzerturik jendetsuena Fangoriak eman zuen, uztailaren 8an, 20.000 ikuslerekin, baina 10.000 ikusle baina gehiago izan zituzten Dani Fernándezek (uztailak 9), ‘La Sra. Tomasa’ taldeak (uztailak 7), ETS taldeak (uztailak 12) eta Ana Menak (uztailak 13). Antoniuttiko dantzaldiek entzuleen harrera ona jaso dute sanferminetan, 63.000 lagun baino gehiago bertaratuta, eta ia 20.000 ikusle izan dira Compañía plazako musika-proposamenetan.
· Foruen plaza: 115.000 lagun
· Compañía plaza: 19.700 lagun
· Gurutzeko plaza: 27.700 lagun dantzaldietan 
· Gazteluko plaza: 97.000 lagun
· Antoniutti: 63.000, arratsaldeko zein gaueko dantzaldietan.
· Musika-bandak: 4.090 lagun Gurutzeko plazan 
Musika folklorikoa: 204.200 lagun
· ‘Jota-soinuak’ Sarasate pasealekuan: 7.510 lagun
· Dantzaldiak Gazteluko plazan: 9.000 lagun
· Uztailaren 6ko folklore-jaialdia, Foruen plazan: 3.400
· Jauzi-jaialdia Gazteluko plazan: 1.300 lagun
· Txistularien alardea: 1.000 lagun
· Bertso-saioak Sarasate pasealekuan: 440 lagun
· Dantza-emanaldiak Sarasate pasealekuan: 550 lagun (uztailaren 7an bertan behera gelditu ziren)
· Musika kalean: 181.000 lagun
Beste ekitaldi batzuk: 61.880 lagun 
· Txupinazoa (Udaletxe plaza, inguruko kaleak eta pantaila erraldoiak): 39.500 lagun
· Herri-kirolak: 5.150 lagun
· Kulturen kalejira: 39 taldetako 1.000 lagunek parte hartu zuten eta 4.000 lagun zeuden ibilbidean 
· Haurren eskaintza: 4.500 lagun
· Erakusketak: 4.421 lagun ‘Historia grafikoa. Sanferminetako kartelak XXI. Mendean’ eta ‘Hemingway gogoan. 100 urte Iruñera etorri zenetik’ Kondestableko erakusketetan
· Kondestableko kultur programazioa: 1.035 lagun
· Literatur ibilbideak: 174 lagun
· Gaixoa ni: 4.500 lagun
· Ekitaldi erlijiosoak (bezperak eta zortziurrena): 1.600 lagun
Gazte eremua
Gazte eremuaren 5. edizioa toki berri batean egin da 2023an, Baluarteren ondoko Konstituzio plazan, eta erreferentzia gune berri gisa mustu da, ez bakarrik 12 eta 17 urte bitartekoendako, batez ere, familiendako erreferentzia-gune gisa ere finkatu baita, adin guztietako ikusleak hurbildu eta gozatu baitute bertako jarduerekin. 
10.000 lagun baino gehiagok, haur eta gazteak batez ere, baina baita helduek ere hartu dute parte uztailaren 7a eta 14a bitartean 19:00 eta 22:30ak bitartean programatutako berrogei jarduera baino gehiagotan. Zenbaki horiekin iazko kopurua bikoiztu da. Uztailaren 7an jarduera gehienak bertan behera gelditu ziren euriagatik.
Gune hori , gazteen artean hedapen eta sentsibilizazio berezia behar duten gaien inguruko informazioa emateko ‘Puntu seguru’ batekin osatu da,  besteak beste,sexualitateari eta LGTBI taldeen eskubideei, jazarpenari, substantziekiko eta teknologiekiko adikzioei eta gizarte-bazterketa egoeretatik ihes egiteko borrokari buruzkoa.
Sare sozialak
@sanferminakiruñean profilak Instagram, Facebook eta Twitterren 1.838.575  kontutara iritsi dira uztaileko lehen hamabostaldian, honela xehakatuta: 770.835 erabiltzaile bakar Facebooken, 559.900 Twitterren eta 507.840 Instagramen. Datu horiei beste udal-kontuek erdietsitako inpaktuak gehitu behar zaizkie, esaterako kulturakoek, turismokoek, gazteriakoek eta Iruñeko Udaleko instituzioenek, sareen bidez ere hedatu baitzituzten jaietako unerik garrantzitsuenak. Datu horiek @sanferminakiruñean profilaren inpaktua handitzea dakarte 300.000 erabiltzaile bakar baino gehiagorekin, Instagramen erdietsitako kontuen bultzadari esker batez ere. 
Sare sozialetako estrategian, Iruñeko Udalak lehen aldiz 2023ko sanferminetan jaietako ezinbesteko ‘uneak’ bideo laburren bidez helarazteko apustua egin du. Orotara, @sanferminakiruñean profilak ehun bat jai-ekitalditan egon dira, hala nola Txupinazoan, entzierrroetan, Gaixoa Ni ekitaldian, kontzertu nagusietan eta jai eremu bakoitzeko jarduera garratzitsuenetan. Instagramen bakarrik, bideo labur horiek 2.348.700 erreprodukzio izan dituzte eta hainbat argitalpen biralak bihurtu dira, hala nola Txupinazoak eztanda egin ondorengo gaitero eta txistularien irteera Udaletxetik, Instagramen 229.000 erreprodukzio dituena dagoeneko, eta hurrenez hurren,180.000 eta 104.000 aldiz ikusi diren beste bi.
HERRITARREN SEGURTASUNA ETA MUGIKORTASUNA
Salaketak
Segurtasun kidego guztien artean 1.946 salaketa jaso dira guztira sanferminetan eta 2022an 1.969 izan ziren. Hortaz, salaketak % 1,1 jaitsi dira. Kasu gehienak, aurreko urteetan bezala, lapurretak izan dira (guztizkoaren % 75). Batez ere mugikorrak lapurtu dira, eta poliziek horietako asko berreskuratu dituzte.
Nabarmentzekoa da, halaber, sexu-erasoek eragindako salaketak 18 izan direla (guztiak ukituak egiteagatik), eta egileen % 70 atxilotu zituztela. Udaltzaingoak erasotzaileen % 100 atxilotu ditu.
	
	2023
	2022
	2019
	2018
	2017

	Segurtasun kidego guztien artean jasotako salaketak
	1.946
	1.969
	2.005
	1.906
	1.671

	Lapurreta indarra erabilita
	28
	47
	70
	103
	96
44

	Lapurreta indarkeria erabilita
	52
	23
	45
	33
	

	Tratu txarrak familian
	11
	15
	27
	27
	18

	Sexu-erasoa
	18
	1
	2
	--
	2

	Sexu-abusua
	
	16
	10
	6
	12

	Lesioak
	52
	79
	63
	48
	55

	Agintaritzaren agenteen kontrako atentatua, erresistentzia, desobedientzia
	8
	15
	26
	15
	12

	Osasun publikoaren aurka
	9
	18
	5
	7
	5

	Atxilotze-agindua / Pertsonatzea / Espetxean sartzea
	3
	5
	5
	6
	5

	Kalteak
	15
	42
	34
	53
	41

	Ebasketak
	1.463
	1.302
	1.279
	1.219
	1.020

	Atzerritartasunarekin lotutakoak
	1
	1
	6
	2
	2

	Gainerakoak
	
	405
	433
	383
	351


Udaltzaingoaren salaketak arau-hauste administratiboak direla-eta. Aipatzekoak dira bide publikoan txiza egiteagatik jarritako 380 salaketak.
	
	6
	7
	8
	9
	10
	11
	12
	13
	14
	Guztira

	Bide publikoan txiza egiteagatik
	90
	82
	72
	75
	31
	8
	10
	8
	4
	380

	Herritarren Segurtasunaren inguruko 4/2015 Legea
	30
	64
	44
	35
	10
	12
	12
	16
	12
	235

	Ostalaritza: Ordutegiak, musika, ateak zabalik
	
	5
	7
	8
	2
	1
	1
	1
	2
	27


Droga-mendekotasunaren kontrol eta prebentzioan substantzia estupefazienteen 300 konfiskazio baino gehiago egin dira, eta haiei dagozkien salaketa administratiboak.
Aparkatzea eta sarbide-kontrola
Hiriaren erdigunean zirkulazioa murriztuta egon da. Horretarako, 10 sarbide-kontrol ezarri dira eta horietan, erdigunera sartzen ahal ziren auzokideen, zamalan eta beste zerbitzu batzuen 8.000 datu-base bat erabili dute. 2.000 furgoneta eta zamalanetako kamioi txiki inguru sartu dira egunero zirkulazio murriztuko eremura. 
Aparkalekuei dagokienez, uztailaren 5etik aurrera 286.412 eragiketa egin dira eremu laranjan, orotara, 2022ko sanferminetan baino % 15,5 gehiago. Eragiketa gehieneko egunak uztailaren 6a eta 5a izan ziren: 51.428 eta 41.063 eragiketarekin, hurrenez hurren. Eragiketen ia % 60a apparen bidez egin ziren.
Gaizki aparkatzeagatik 4.577 salaketa jarri dira jaietan. Garabiak 411 ibilgailu eraman behar izan ditu.
Iruñerriko Hiri Garraioa
Iruñerriko Hiri Garraioko villavesetan erabiltzaileen kopurua handitu egin da 2023ko sanferminetan. 1.939.361 bidaiari zenbatu dira, oro har, eta 2022ko jaietan 1.620.514 izan ziren: % 19,7 gehiago. Uztailaren 8, 7 eta 6a izan ziren erabiltzaile gehien izan zituztenegunak, 257.000, 245.000 eta 243.000 bidaiari baino gehiagorekin, hurrenez hurren.
Zirkulazioa eta etilometriak
39 istripu. Sanferminetan 39 istripu erregistratu dira eta horietatik 3 harrapaketak izan dira, eta balantze orokorra 4 zauritu arin eta larri bat.
Etilometria eta droga-kontrolak. Bestalde, Udaltzaingoak hainbat etilometria eta droga-kontrol egin ditu, jaietan alkohola edota beste droga mota batzuk hartu ondoren autoa erabili dutenak zigortzeko eta halako portaerak galarazteko. 6.570 etilometria proba baino gehiago egin ziren (2022an baino % 81 gehiago). Horietatik 57, hau da, egindakoen % 1 positiboak izan ziren eta salaketa administratiboa jaso zuten, eta 10 Epaitegian tramitatu ziren. Drogak atzemateko probei dagokienez, 8 egin ziren, horietatik 2 positiboak izan ziren, eta administrazio-salaketak jaso zituzten.
Larrialdietako osasun-arreta
Vázquez de Mella Ikastetxe Publikoan Intoxikatuak Artatzeko eta Sendaketak egiteko batez ere uztailaren 6tik 10era bitarte gaitutako gunean 148 lagun artatu dira, horietatik 59 alkohol-intoxikazioaren ondorioz; horrek ospitaleetako larrialdi-zerbitzuetako presioa nabarmen gutxitzea ekarri zuen. Gune hori Gurutze Gorriak artatu zuen.
Bestalde, gertakari txikietarako DYAk kudeatutako beste arreta-gune bat jarri zen Sarasate pasealekuan. 531 lagun artatu ziren in situ, gehienak arestian aipatutako gunean.
Beste hainbat jarduketa
Konfiskazioak. Salmenta ibiltariaren aurkako ekintzetan orotara 66 konfiskazio egin dira. Gehienak (20), edarien eta produktu galkorrenak. Aipatzekoak dira halaber, 6 musika-ekipo handi eta eskulan eta jostailuen 12.   
Objektu galduak. 2023ko sanferminetan 2.754 objetu jaso ditu Objektu galduen bulegoak. Horietatik 325 jabeei eman zaizkie dagoeneko, beste 1.158 kasutan jabea aurkitu da eta 1.271 objektuen kasuan ez da jaberik aurkitu. Batez ere, galdutako dokumentazioa, esku-poltsak, bizkar-zorroak, diru-zorroak, telefono mugikorrak eta gailu elektronikoak jaso ziren.
Ganadu-feria. Urtero bezala, uztailaren 7an sanferminetako Ganadu-Feria egin da. 295 animalia jarri ziren ikusgai eta 236 saldu ziren. 
ENTZIERROAK
Entzierroko lasterkariak
16.730 lasterkarik, orotara, parte hartu zuten 2023ko sanferminetako zortzi entzierroetan, 2022an baino % 28 gehiagok. Parte hartzea nabarmen igo zen 7an eta 10ean.
	Eguna
	2023
	
	2022
	
	2019
	

	
	Eguna
	Guztira
	Eguna
	Guztira
	Eguna
	Guztira

	7
	Ostirala
	2.380
	Osteguna
	1.700
	Igandea
	2.300

	8
	Larunbata
	2.860
	Ostirala
	1.700
	Astelehena
	1.900

	9
	Igandea
	2.990
	Larunbata
	1.900
	Asteartea
	1.700

	10
	Astelehena
	1.940
	Igandea
	2.000
	Asteazkena
	1.300

	11
	Asteartea
	1.700
	Astelehena
	1.500
	Osteguna
	1.400

	12
	Asteazkena
	1.430
	Asteartea
	1.500
	Ostirala
	1.400

	13
	Osteguna
	1.720
	Asteazkena
	1.300
	Larunbata
	1.700

	14
	Ostirala
	1.710
	Osteguna
	1.500
	Igandea
	2.100

	
	Guztira 2023
	16.730
	Guztira 2022
	13.100
	Guztira 2019
	13.800


Entzierroaren irteera baino une bat lehenago egindako inkesten arabera, 2023n, korrikalari gehienak Espainiako estatukoak izan dira; aurreko urteetan, aldiz, atzerriko nazionalitateetakoak ziren nagusi
	JATORRIA
	

	Iruña
	20,2%

	Espainiako beste toki bat
	% 42,7

	Ingalaterra
	% 2,6

	Australia+Zeelanda Berria
	% 5,4

	Nafarroa
	% 3,5

	Frantzia
	0,9%

	Estatu Batuak
	13,9%

	Hegoamerika
	% 3,6

	Beste batzuk
	7,2%

	
	


	
	

	ADIN/JATORRI BANAKETA
	
	

	2023
	18-35
	35-55
	+55

	Iruña
	% 17,94
	% 1,94
	% 0,26

	Espainiako beste toki bat
	32,26%
	8,65%
	1,81%

	Ingalaterra
	1,55%
	0,77%
	0,26%

	Australia+Zeelanda Berria
	4,90%
	0,39%
	0,13%

	Nafarroa
	3,10%
	0,39%
	% 0,00

	Frantzia
	% 0,52
	0,39%
	% 0,00

	Estatu Batuak
	7,74%
	4,52%
	1,68%

	Hegoamerika
	1,55%
	1,29%
	0,77%

	Beste batzuk
	4,00%
	2,71%
	% 0,52

	
	

	
	
	
	


Adarkatuak
2023ko entzierroetan zezenek hiru lasterkari adarkatu zituzten. Orotara, 31 lagun eraman zituzten anbulantzian entzierroaren ibilbidetik eta beste lau zezen-plazatik.
Zuzeneko ikusleak entzierroan
Entzierroetan 1.500 balkoi ingurutan egon dira ikusleak, batez ere Estafeta kalean, 900 baino gehiago baitaude bertan. 5.000 eta 8.000 lagun inguruk ikusi zituzten entzierroak egunero balkoietatik. Kopuru horiei 3.000 ikusle inguru gehitu behar zaizkie hesiaren gainean (kopurua asko aldatzen da egun batetik bestera), eta beste 20.000 zezen-plazan, entzierroak ikusteko toki onenetako bat bihurtu baita. Orotara, 30.000 lagunek ikusi zituzten entzierroak zuzenean egunero.
berdintasuna
‘Eraso sexistarik gabe, Iruña aske’
Gazteluko plazako eraso sexisten aurkako argibide-gunea: 17.881 lagun (12.670 emakume eta 5.211 gizon) joan ziren informazio bila, eta 24 gorabeheraren berri jaso zen. 
· uztailaren 5ean: 1.508 lagun. (1.081 emakume eta 427 gizon)
· uztailaren 6an: 2.384 lagun. (1.768 emakume eta 616 gizon)
· uztailaren7an: 3.228 lagun. (2.314 emakume eta 914 gizon)
· uztailaren 8an: 2.531 lagun. (1.786 emakume eta 745 gizon)
· uztailaren 9an: 1.770 lagun. (1.284 emakume eta 486 gizon)
· uztailaren 10ean: 1.405 lagun. (1.050 emakume eta 355 gizon)
· uztailaren 11n: 1.184 lagun. (882 emakume eta 302 gizon)
· uztailaren 12an: 1.544 lagun. (1.117 emakume eta 427 gizon)
· uztailaren 13an: 1.094 lagun. (771 emakume eta 323 gizon)
· uztailaren 14an: 1.233 lagun. (617 emakume eta 616 gizon)
Gorabehera-kop.: 24 
Lagun-egite zerbitzuaren aktibazio-kop.: 2 
Deitutako mobilizazioen kop.: 1
Sanferminetan eraso sexistei aurre egiteko prebentzio-kanpaina 
Materialak eskura Informazio-gunean eta udalaren webgunean. Honako toki hauetan ere banatu ziren: tren- eta autobus-geltokian, aireportuan, hoteletan, tabernetan, saltokietan, kanpinetan, jai-guneetan, taxietan, turismo-bulegoan...
Euskarriak:
· Neurri handiko 3 esku gorri paratu ziren Bake plazan, Karlos III.aren etorbidean eta Gipuzkoako etorbidean
· Kanpainaren irudia txertatu da udal-agertokien olanetan, txupinazoaren trenean, turistendako argibide-guneetan, autobus-geltokian, tren-geltokian eta aireportuan.
· Kanpaina agertu zen hiri-autobusetan eta taxietan, Iruñerriko Mankomunitatearen, TCCren eta Teletaxi Sanfermin enpresarekin lankidetzan. 
· Kanpainaren irudia mantendu da Udalaren edalontzi berrerabilgarrietan
· Kanpainaren irudia eta baliabideak agertu ziren Udalaren eta Sanferminen sare sozialetan, baita webgunean ere.
· 2.000 kartel (QR eta Navilens kodeak barne, kanpainari buruzko informazioa eta baliabideekin, eta desgaitasuna dutenendako gida egokituaren informazio guztiarekin)
· 65.000 informazio-gida
· 30.000 pin
· 110.000 pegatina
· 60.000 txartel erasoren bat jasanez gero eskura dauden baliabideen informazioarekin
Agenteak 
Kanpaina Iruñeko Udalak, Emakumeen Udal Kontseiluak eta Emakumeen aurkako indarkeriari aurre egiteko talde iraunkorraren koordinaziopean eta adostuta egin da.
Sanferminetako eraso sexisten aurrean herritarrek eta erakundeek erantzuteko protokoloaren lan-esparruan, Koordinazio Batzorde Teknikoa egunero bildu da, eta erasoei eta bestelako gorabeherei buruzko datuak bildu ditu. Batzorde horretan Berdintasuneko, Gizarte Zerbitzuetako eta Udaltzaingoko zuzendaritzek eta teknikariek parte hartu dute. 
Udala eta mugimendu feminista koordinatu egin dira sanferminetako eraso sexisten aurkako koordinazio- eta erantzun-protokoloaren esparruan.herritarren eta erakundeen erantzun-deialdia egiteko, hilaren 10ean, 21:00etan, Gazteluko plazan. 
Entitate laguntzaileak “Pamplona libre de agresiones sexistas/Eraso sexistarik gabe, Iruña aske” estrategiarekin:
AENA, AEHN, ANAPEH, Tele Taxi San Fermín elkartea, Iruñeko merkatarien elkarteak, CERMIN, Autobus-geltokia, Iruñerriko Mankomunitatea, Turismo Bulegoa, Nazioarteko Prentsa Bulegoa, RENFE, TCC.
GARBIKETA
Bilketaren datuak
Atzoko egunari dagozkion datuak falta arren, jasotako hondakinen kopurua 1.157.280 kilo da; horrek 2022ko saferminetako 1.180.240 kiloekin alderatuta % 1,95 jaitsi dela esan nahi du.
· Beira: 525.440 kilo (% 7,97 gutxiago)
· Zaborra: 330.720 kilo (% 1,26ko murrizketa)
· Ekorketa: 301.120 kilo (% 19,21ko igoera)
Beira gutxiago eta zorua ekortzean bildutako zabor gehiago.
Gaur, hilak 15, egindako bilketari dagokion pisu-datuaren zain, erretiratutako beiraren pisua jaitsi egin da, eta “ekorketan” billdutakoa handitu. Udal-lantaldeen lanaren ondorioz eremu publikoan bildutako hondakinek eta udal-lantalde horiek berek erretiratzen duten ostalaritzako hondakinen baturak osatzen du ekorketan bildutakoa. Igoerari aurre egiteko, brigada horiek ahalegin handiagoa egin behar izan dute, eta, bestalde, ekortzeko makinak maizago hustu behar izan dira.
Bilketaguneetan zaborra uzteko jarraibideen eta poltsak edukiontzietan sartzearen aurrean ostalaritzak emandako erantzuna zuzena izan da, eta bide publikoa errazago hustu eta garbitu da.
Birziklatze gehiago. Aurreko urteetako arrakasta ikusirik, 1.000 litroko edukiontzi gorriak jarri dira Gazteluko plazan eta Gaztelugibeleko landan (su-artifizialetarako eremuaren inguruan), bertan plastikozko hondakin ugari sortzen baitira (ontziak, batez ere). Halaber, Gazteluko plazan, Karlos III.aren etorbidean, Orreaga etorbidean eta autobus-geltokiko landan sortutako hondakinak gaika bildu dira (beira eta gainerakoa), iaz egin zen bezala, eta Sarasate pasealekua eta zezen-plazaren inguruak gehitu dira, bertako hondakin gehienak plastikozko ontziak baitira. Horrela lortu da ekorketan bildu eta plantan tratatu daitekeen zabor kopurua ekorketa osoaren % 10 izatea. 
Aurreko urtean bezala, 2022an, beira eskuz bildu da hori egingarriagoa den ingurunean: Gazteluko plaza, Karlos III.a, zezen-plazaren ingurua, Lizarra kalea, Baluarteko plazaren ingurua, Sarasate pasealekua.
294 langile eta 70 makina. Garbiketako udal-zerbitzua indartu egiten da sanferminetan: urtean zehar, 110 lagunek egiten dute lan hori astelehenetik ostiralera, eta festetan, berriz, 294 langile aritzen dira garbiketa-zereginetan. Bestalde, 70 ibilgailu eta makina erabiltzen dira garbiketa-lan horietan. Dispositiboak arrakasta handia izan du, batez ere uztailaren 8an eta 9an, kaleetan jende asko ibili delako eta zabor ugari bildu delako, bai paperontzietan, bai lurrean bertan.
Nabarmentzekoa da herritar guztiek mota guztietako langileekiko erakutsi duten gizabidea eta jokabidea. 
Entzierroaren ibilbidea garbitzeko, Udaltzaingoaren eta Foruzaingoaren ekimen bat izan da; garbiketa-makinei ingurua ziurtatuz lagundu beharrean, lan-korridore zabalak sortu dituzte, eta, horren ondorioz, segurtasun handiagoa lortu dute langile eta ikusleendako, eta lan-errendimendua izugarri handitu da, eta askoz ere giza baliabide eta baliabide mekaniko gehiago eta lehenago askatu dituzte Alde Zaharrean eta jai-ingurunean jarduteko
Garbiketaren arloko puntu beltzak. Alderdi positiboak gorabehera, badira alderdi negatiboak, bide publikoan txiza egiteak dakarren usain txarra, besteak beste. Aurten ere, probak egin dira hala usaina kentzeko produktuez nola usaina bera agertzea hein handi batean galarazten duten beste produktu batzuez. Bereizgarri jo diren leku batzuetan lortutako emaitzek bide ematen dute halako produktuen erabilera orokortzea planteatzeko, datorren urteari begira. 
Berdeguneen, Eraikinen, Argiteriaren, Obren, Altzarien eta Ibilgailu-parkearen Zerbitzuei dagozkien taldeek arazorik gabe erantzun diete beren eremuetan izandako gorabehera txikiei: adarrak haustea Taconera parkean, Armadaren etorbidean eta Gazteluko plazan, zakarrontzi batzuk kentzea, bide publikoko komunetan buxatzeak eta kalteak, eta abar. Zerbitzu hauei dagozkien taldeetan 80 lagun inguru daude guztira.
OSASUNA
Ikuskapenak 
160 elikagai-ikuskapen. Iruñeko Udaleko Elikagai Ikuskaritzak 94 jarduera ikuskatu ditu, guztira, eta 162 ikuskapen egin. Kopuru honek % 19,11ko igoera ekarri du 2022ko ikuskapen kopuruarekiko. Toki hauetan egin dira ikuskapenak: Runa feria-lekuko jatetxeetan, Antoniuttin, Eskualde Etxeen gunean, Basotxoan eta Iruñeko peñen lokaletan, Foruen eta Gurutzeko plazetako kontzertu-tokietan, tabernetan, jatetxeetan eta ostalaritza eta elikagaiekin zerikusia duten bestelako jarduera egonkor zein ez-egonkorretan. Ikuskapen horien guztien artean 125 hutsune antzeman dira, gehienak instalazioetan eta ekipamenduetan, elikagaien higieneari buruzko prestakuntza faltan eta garbiketan faltan.
Jarduera horien ondorioz, kontsumorako egokiak ez diren elikagaiak konfiskatu dira, bai ezaugarri organoleptiko egokiak ez zituztelako, bai hotz-katea hautsi delako, bai etiketan eta/edo trazabilitatean gabeziak izan direlako. 120 kg inguruko merkantzia-bolumena konfiskatu da eta beste 300 kg ibilgetu dira gutxi gorabehera elikagaien eta edarien jatorria frogatzen duen dokumentaziorik ez izateagatik ikuskapena egitean.
Errekerimenduak zarata dela eta. Jaietako zaraten kontrolari dagokionez, sanferminetan 2.330 zarata-kontrol egin dira establezimenduetan eta bide publikoan, eguneko 290 kontrol baino gehiago. 647 kasutan, soinua altu edo oso altu zegoen.

	EGINDAKO IKUSKAPENAK
	288
	292
	283
	294
	282
	289

	2.330

	ZUZENAK
	208
	209
	196
	203
	196
	211
	228
	232
	1.683

	MUSIKA ALTUA
	67
	70
	61
	75
	68
	78
	71
	58
	548

	MUSIKA OSO ALTUA
	13
	13
	26
	16
	18
	0
	0
	13
	99


Uztailaren 6, 7, 8 eta 9an, arau-urraketak antzeman dira, izan kanpoaldean bozgorailuak zeudelako, bozgorailuak kanporantz bideratuta zeudelako, edo musika-igorpenen maila altua zelako. Uztailaren 10etik 14ra bitarte ikuskaritza mantendu da, eta zenbait kasutan egiaztatu da ohartarazitako lokalek hautemandako arau-urraketak zuzendu dituztela; astean zehar gehiegizko zarata-guneren bat agertu da, edo arau-urraketaren bat bozgorailuen kokapenari dagokionez.
Jaiaren erdigunean, punturik beltzenak San Nicolás, Estafeta kalearen goiko aldean, Olite kaleko eta Gazteluko Plazako terrazetan egon dira berriz ere. Aurten kalera zuzendutako bozgorailu gutxiago antzeman dira erantzukizuneko aitorpenaren bidez festetan edariak eta arropa edo osagarriak saltzen dituzten establezimenduetan. Hori antzeman den kasu guztietan, ohartarazpena egin zaie eta kentzea lortu da. Baimenik gabe musika zuzenean eta megafonia-bolumen altuarekin eman duten kasuek gora egin dute. 
Ura. Ingurumen Osasunerako zerbitzuak egunero laginak hartzen ditu iturri publikoetan, azterketa kimiko eta bakteriologikorako, sanferminetan jendetsuenak izaten diren tokietan. Inon ez da gorabeherarik egon. Uztailaren 6tik 14ra, Hiri Altzarietako zerbitzuak egunero garbitu ditu Iruñeko erdiguneko iturrietako hodi guztiak, haien osasun-egoera bermatze aldera.
Udalaren jabetzako igerilekuen ikuskaritza. Sanduzelaiko kirol-hiria eta Arantzadi kirol-hiria. Ura ikuskatu eta aztertu egiten da han bertan, jaien aurreko egunetan eta sanferminetan. Kasu guztietan emaitzak egokiak izan dira.
Uztailaren 9an eta 11n 'in situ' egin ziren analisiak Sanduzelaiko Kirol Hirian eta Arantzadi Kirol Hirian. Bertan, ontzietako ura aztertuko zen eta botikina, aldagelak, komunak eta instalazioak garbituko ziren. Akats arinak aurkitu eta berehala konpondu ziren.
Animalien kontrola. Zoonosi Zerbitzuak etxebizitza batean esku hartu du. Bertan, osasun egoera negargarria zuten 3 txakur erretiratu dira eta eremu publikoko katu bat , eta osasun arazoak dituzten beste bi katurekin esku-hartze klinikoa egin da. Ez da gorabeherarik izan animalien arteko edo pertsonen aurkako erasoengatik.
Taconerako Minizooan eguneroko elikadura- eta garbiketa-lanak egin dira; putzuen barrura edalontziak, botilak eta latak bota direlako garbiketa-lanak areagotu egin dira.
Saneamendu-sareko lotuneak. Aurreko egunetan, uztailaren 1etik 4ra, sanferminetan jartzen diren jarduera ez-iraunkor guztietako ur-harguneetan lotuneak ongi daudela egiaztatu zen; toki horiek dira, adibidez, baimendutako komunak eta dutxak, Runa parkeko barrakak, kaleko tabernako barrak eta ferietako autokarabanetako harguneak.
Dutxak eta komun publikoak
2.080 dutxa. Aurten dutxa-zerbitzu kopurua iazkoa baino pixka bat handiagoa izan da. Ez da gorabehera garrantzitsurik egon.
443 komun publiko. Sanferminetan, guztira, 443 komun egon dira erabilgarri etengabe, uztailaren 6tik 14ra bitartean. Saneamendu sarearekin konektatutako kabinak eta Gazteluko plazako kamioia 24 orduz egon dira irekita, uztailaren 6ko goizeko 08:00etatik uztailaren 15eko goizeko 08:00ak arte. Modu osagarrian eta baliabide hori handitze aldera, multzokako komun kimikoak paratu dira hainbat tokitan, hala nola kontzertuetako guneetan eta kolektiboek paratutako festaguneetan.
Desinfekzioa, intsektu- eta arratoi-hilketa
Udalaren barne zerbitzuen  desinfektatzeko, intsektuak eta arratoiak hiltzeko eskaera zehatzei erantzun zaie, baita herritarrenei ere. Azoka egin ondoren, udal azoketako edukiontziak desinfektatu dira eta abereen feria desintsektatu da.
Garbitegia
Polizia kidegoek eskatuta (Udaltzaingoa eta Foruzaingoa) ikuztegia abiatu da, atxilotuei ematen zaizkien mantak autoklabe bidez desinfektatu, garbitu eta lehortzeko. Sanferminetan lan egin duten udal langileen eskaerei ere erantzun zaie.
TURISMOA
Turismo Bulegoa
Turismo Bulegoak 2.194 bisitari hartu ditu, 2022ko jaietan baino % 29,5 gehiago. Arretari dagokionez, gora egin du bai turista nazionalei bai nazioartekoei eginiko arretak. Turista nazionalen arreta 2022an 966 izatetik 2023 honetan 1.317 izatera pasatu da, %36,3 gehiago; nazioarteko bisitariei dagokienez, 877 pertsonak eskatu dute informazioa Turismo Bulegoan, 2022ko sanferminetan eskatu zuten 728en aldean, hau da,%20,4 gehiagok. 
Turismo nazionalari dagokionez, turismo informazioa eskatu dutenen jatorri nagusiak Nafarroa bera, Madril eta Castelló izan dira. Nazioarteko bisitariei dagokienez, eskaera gehien Frantzia, Italia eta EEBBetatik jaso da. 
KOMUNIKAZIOA
Komunikabideak: akreditazioa zuten 400 profesional baino gehiago
Akreditatuak: Mundu osoko 116 komunikabidetako 400 profesional grafiko eta kazetari baino gehiago hurbildu dira Iruñera, San Fermin jaien jarraipena egitera. Komunikabide nazionalez gain, Estatu Batuetako, Erresuma Batuko, Frantziako, Alemaniako, Suediako, Kanadako, Turkiako, Austriako, Aljeriako, Kubako, Italiako edo Bulgariako kazetariak ere izan dira.
· Txupinazoa: 48 komunikabidetako 186 lagun akreditatuta
· Entzierroak: 116 komunikabidetako 393 lagun akreditatuta
· Gaixoa ni: 42 komunikabidetako 100 lagun akreditatuta
Iruñean, 2023ko uztailaren 15ean

